和尚蟹

和尚蟹係一種小型嘅蟹，屬和尚蟹科。因為個樣好似波子，所以又叫做波子蟹。因為佢哋甲殼係圓形，所以佢哋係向前行而唔係打橫行。

佢哋主要分布喺太平洋一帶嘅沙灘或泥灘度。當水退嗰陣時，佢哋好鍾意聚埋喺同一個位置度，但係一知道有危險，就會一齊捐入去泥灘嘅蟹洞入面。除咗喺泥沙表面搵食之外，有時會藏身泥沙下面。微微咁露出雙螯去食表面沙土，過濾進食完之後嘅擬糞會堆積至地表上，呢種攝食方式就好似地鼠挖地道，所以叫做「隧道式攝食」。

由外觀分唔出雌性定係雄性，要打開腹蓋睇生殖器至知道。

台灣同香港分別搵到一種：
短指和尚蟹：Mictyris brevidactylus
長腕和尚蟹：Mictyris longicarpus

台灣溼地蟹類一覽
 香港蟹類

蟹